
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2022)0454),
–	võttes arvesse Euroopa Liidu toimimise lepingu artikli 294 lõiget 2 ja artiklit 114, mille alusel komisjon esitas ettepaneku Euroopa Parlamendile (C9‑0308/2022),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse Euroopa Majandus- ja Sotsiaalkomitee 14. detsembri 2022. aasta arvamust[footnoteRef:1], [1:  	ELT C 100, 16.3.2023, lk 101.] 

–	võttes arvesse vastutava komisjoni poolt kodukorra artikli 74 lõike 4 alusel heaks kiidetud esialgset kokkulepet ja nõukogu esindaja poolt 20. detsembri 2023. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artiklit 59,
–	võttes arvesse siseturu- ja tarbijakaitsekomisjoni arvamust,
–	võttes arvesse tööstuse, teadusuuringute ja energeetikakomisjoni raportit (A9‑0253/2023),
1.	võtab vastu allpool toodud esimese lugemise seisukoha;
2.	kiidab heaks käesolevale resolutsioonile lisatud Euroopa Parlamendi, nõukogu ja komisjoni ühisavalduse, mis avaldatakse Euroopa Liidu Teataja C‑seerias;
3.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
4.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

Euroopa Parlamendi seisukoht, vastu võetud esimesel lugemisel 12. märtsil 2024. aastal eesmärgiga võtta vastu Euroopa Parlamendi ja nõukogu määrus (EL) 2024/…, mis käsitleb digielemente sisaldavate toodete küberturvalisuse horisontaalseid nõudeid ja millega muudetakse määrusi (EL) nr 168/2013 ja (EL) 2019/1020 ning direktiivi (EL) 2020/1828 (küberkerksuse määrus)
(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL) 2024/2847) lõplikule kujule).








SEADUSANDLIKU RESOLUTSIOONI LISA
Euroopa Parlamendi, nõukogu ja komisjoni ühine poliitiline avaldus ENISA ressursside kohta seoses Euroopa Parlamendi ja nõukogu määruse (EL) 2024/2847 (mis käsitleb digielemente sisaldavate toodete küberturvalisuse horisontaalseid nõudeid ning millega muudetakse määrusi (EL) nr 168/2013 ja (EL) 2019/1020 ning direktiivi (EL) 2020/1828 (küberkerksuse määrus)) vastuvõtmisega
[bookmark: _GoBack]Euroopa Parlament ja nõukogu on seisukohal, et kõnealuse määrusega antakse ENISA‑le lisaülesanded, mille tõttu suureneb tema töökoormus ja ta vajaks lisaressursse nii erialateadmiste kui ka töötajate arvu osas. Seda silmas pidades ja selleks, et ENISA saaks täita käesolevast määrusest tulenevaid ülesandeid tulemuslikult, on Euroopa Parlament, nõukogu ja komisjon seisukohal, et ENISA ressursse, eelkõige piisavate erialateadmistega töötajate arvu, võib olla vaja suurendada. Sellise suurendamise võiks ette näha ENISA ametikohtade loeteluga seotud iga-aastases menetluses. Sellest tulenevalt hindab komisjon, kes vastutab ENISA ametikohtade loetelu jaoks vajalikuks peetavate eelarvestuste lisamise eest liidu üldeelarve projekti ELi toimimise lepingu artiklis 314 sätestatud eelarvemenetluse raames ja küberturvalisuse määruses sätestatud korras, ENISA ametikohtade loetelu eelarvestust, mis on kirjendatud esimese aasta kohta pärast käesoleva määruse jõustumist, võttes arvesse vajalikke ressursse, eelkõige inimressursse, et ENISA saaks nõuetekohaselt täita oma käesolevast määrusest tulenevaid ülesandeid.

